**ЧАСТИЧНА ОЦЕНКА НА ВЪЗДЕЙСТВИЕТО**

**Институция:** Община Пловдив

**Нормативен акт: НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ПЛОВДИВ**

**ДАТА: м. Февруари 2022г.**

**Контакт за въпроси:** stargrad@oldplovdiv.com **Телефон:** 032 62 71 32

**І. Дефиниране на проблема:**

Промените, които се предлагат в Наредбата за изменение и допълнение на Наредба за определянето и администрирането на местните такси и цени на услуги на територията на община Пловдив са в Приложение №8, т.8.2 към Наредбата, в частта „Цени на услуги и права, предоставяни от ОИ „Старинен Пловдив“, и са свързани с въвеждането на нова услуга, която да се предлага от Института , а именно: реставрация на културни ценности и формирането на цена за тази услуга. Посочената услуга отговаря на обществени потребности, свързани с възможността да се предостави на собствениците и ползвателите на културни ценности да ползват качествена услуга по реставрация, като същевременно ще се увеличат приходите на Института. В Приложение №8, т.8.2 към Наредбата, в частта „Цени на услуги и права, предоставяни от ОИ „Старинен Пловдив“, се създава нов раздел XV „Реставрация на културни ценности“, с променена част „Забележки“, като определената в създадената т.1 към раздел ХV цена за „Реставрация от специалист на културна ценност“ е съобразена със сходни услуги предоставяни в града и страната.

**II. Цели:**

С приемането на промените, предложени в проекта на Наредбата за изменение и допълнение на Наредба за определянето и администрирането на местните такси и цени на услуги на територията на община Пловдив, в частта на Приложение №8, т.8.2 „Цени на услуги и права, предоставяни от ОИ „Старинен Пловдив“, се предвижда постигането на следните основни цели:

* Формиране на цена за нов вид услуга предоставяна от Института – реставрация на културна ценност.
* Повишаване на приходите и същевременно разширяване на вида на предоставяните услуги

**III. Идентифициране на заинтересованите страни:**

Преки заинтересовани страни:

- Общински институт „Старинен Пловдив“, който има ангажимент по опазване и закрила на движими и недвижими културни ценности и свързаната с това дейност по

- Собствениците и ползвателите на културни ценности, които ще могат да ползват качествена услуга по реставрация, което ще допринесе за по-успешно популяризиране на културното наследство на гр. Пловдив сред гражданите и гостите на града.

**IV. Варианти на действие:**

При този нормативен акт не е възможно да бъдат формулирани варианти, различни от вариант „без намеса” и предложеният вариант за приемане на наредбата.

Вариант за действие 1 „Без намеса“:

При този вариант ще се наблюдава:

-ограничаване на възможността да бъдат привлечени повече средства, свързани с предлаганата нова услуга от ОИ „Старинен Пловдив“;

-ограничаване на възможността на собственици и ползватели на културни ценности да ползват качествена услуга по реставрация;

-ограничаване на възможността гражданите и гостите на града да се запознаят с качествено реставрирани културни ценности.

Вариант за действие 2 „Приемане на наредбата“:

При този вариант ще бъдат осигурени:

 -възможности да бъдат привлечени повече средства, свързани с предлаганата нова услуга от ОИ „Старинен Пловдив“;

-възможности за собственици и ползватели на културни ценности да ползват качествена услуга по реставрация, което ще допринесе за по-успешно популяризиране на културното наследство на гр. Пловдив сред гражданите и гостите на града.

**V. Разходи:**

Вариант за действие 1 „Без намеса“:

Разходите за заинтересованите страни са следните:

1.За ОИ „Старинен Пловдив“: няма индикации за допълнителни разходи.

2. За собствениците и ползватели на културни ценности и за гражданите и гостите на гр. Пловдив: няма индикации за допълнителни разходи.

Вариант за действие 2 „Приемане на наредбата“:

Разходите за заинтересованите страни са следните:

1. За ОИ „Старинен Пловдив“: За прилагане на допълненията в Наредба за определянето и администрирането на местните такси и цени на услуги на територията на община Пловдив в Приложение №8, т. 8.2., в частта „Цени на услуги и права, предоставяни от ОИ „Старинен Пловдив“ не е необходимо разходването на бюджетни средства.

2. За собствениците и ползвателите на културни ценности, които ще ползват нова услуга предлагана от Института: След приемане на Наредба за изменение на Наредба за определянето и администрирането на местните такси и цени на услуги на територията на община Пловдив, същите ще следва да заплащат определената цена за реставрация на културни ценности, определена в актуализираното Приложение №8, т. 8.2., в частта „Цени на услуги и права, предоставяни от ОИ „Старинен Пловдив“.

3. За гражданите и гостите на гр. Пловдив след приемане на Наредба за изменение на Наредба за определянето и администрирането на местните такси и цени на услуги на територията на община Пловдив : няма индикации за допълнителни разходи.

**VI. Ползи:**

Вариант за действие 1 „Без намеса“:

Ползите за заинтересованите страни са следните:

1. За ОИ „Старинен Пловдив“: Не се очаква положително въздействие от неприемането на Наредбата за изменение и допълнение на Наредба за определянето и администрирането на местните такси и цени на услуги на територията на община Пловдив, в частта на Приложение №8, т.8. „Цени на услуги и права, предоставяни от ОИ „Старинен Пловдив“, поради факта, че няма да може да се предложи услугата по реставрация на културни ценности и се спират новите възможности за повишаване на приходите на Института. В този смисъл за ОИ „Старинен Пловдив“ няма ползи.

2. За собствениците и ползватели на културни ценности: Няма полза, поради факта, че няма да могат да се възползват от специалистите на Института за реставриране на своите културни ценности.

3.За гражданите и гостите на града: неотносимо.

Вариант за действие 2 „Приемане на наредбата“:

Ползите за заинтересованите страни са следните:

1. За ОИ „Старинен Пловдив“: Промяната на наредбата в посока приемане на цена за новата услуга за реставрация на културни ценности, ще разкрие възможности пред Института за увеличаване на собствените приходи, както и за по-успешно популяризиране на културното наследство на гр. Пловдив.

2. За собствениците и ползватели на културни ценности: ще се даде възможност за ползване на нова услуга по реставрация на културни ценности от дългогодишни специалисти в тази област.

3.За гражданите и гостите на града: ще се даде възможност да се запознаят с качествено реставрирани културни ценности.

**VII. Потенциални рискове:**

Не са идентифицирани конкретни рискове при реализирането на Вариант 2 „Приемане на наредбата“.

**VIII. Административна тежест:**

o Ще се повиши

o Ще се намали

• Няма ефект

**IX. Въздействие върху микро, малки и средни предприятия (МСП):**

o Актът засяга пряко МСП

• Актът не засяга МСП

o Няма ефект

Проектът не засяга директно МСП.

**X. Проектът на нормативен акт изисква цялостна оценка на въздействието:**

o Да

• Не

**XI. Обществени консултации:**

Проектът на Наредбата ще бъде предоставен за обществени консултации в рамките на 30 дни, като за този срок ще бъде публикуван на официалната страница на Община Пловдив, раздел „Проекти на нормативни актове“. Постъпилите в този срок предложения и становища, както и обосновка за неприетите предложения, ще бъдат отразени в справка, която ще се публикува на официалната страница на общината в предвидения от закона срок.

**XII. Подпис на отговорното лице :**

**Телефон:** 032 62 71 32

**Ел. поща:** stargrad@oldplovdiv.com

Тази оценка на въздействие аргументирано представя вероятните ефекти от предложеното действие.

Име и длъжност: Венелин Цеков, юрисконсулт в ОИ „Старинен Пловдив“.

**м. Февруари 2022г.**

**Подпис:**